ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ምርጫ ኣመሪካ 2020፡ ቆይቊ ዝበዝሖ ፕረዚደንታዊ ክትዕ ትራምፕን ባይደንን 30 መስከረም 2020 ምንጪ ስእሊ, Reuters መቀናቕንቲ ፕረዚደንታዊ ምርጫ ኣመሪካ ዝኾኑ ፕረዚደንት ዶናልድ ትራምፕን፡ ኣባል ሰልፊ ደሞክራሲ ጆ ባይደንን ትማሊ ዘካየድዎ ፈላሚ ክትዕ እቲ ዝኸፍአ'ዩ ተባሂሉ። ኣብቲ ኣብ ክፍለ ሃገር ኦሃዮ፡ ከተማ ክሊቨላንድ ዝተኻየደ ፕረዚደንታዊ ክትዕ፡ ኣብቶም ዝፈላልይዎም ቀንዲ ጉዳያት ለበዳ ኮሮናቫይረስ፡ ስርዓተ-ጥዕናን ቁጠባን ከተኩር ትጽቢት ዝተገብረሉ'ኳ እንተነበረ፡ እቲ እንካን ሃባን ብቆይቊ ዝተዓብለለ'ዩ ነይሩ። ብፍላይ፡ ፕረዚደንት ትራምፕ ካብ ቁጽጽር ናይቲ ነቲ ክትዕ ዝኣሊ ዝነበረ ጋዜጠኛን፡ ዝተዋህቦ ግዜን ብምውጻእ ክንቀፍ'ዩ ሓዲሩ። በዚ ዘንጸርጸረ ባይደን ብወገኑ "ሓፍካ ሓዝ" ዝብል ሓይለ-ቃል ከውጽእ ተገዲዱ'ዩ። ንሱ፡ ንገለ ሕሉፋት የማናውያን ጸዓዱ ክኹንን ኣብ ዝተሓተተሉ እዋን፡ ምእባዩ'ውን ሓያል ነቐፌታ ኣስዒብሉ ኣሎ። ኣብዚ ቀረባ እዋን ዝተገብረ ዳህሳስ ህዝባዊ ደገፍ፡ ጆ ባይደን ብንጽል ቁጽሪ ይመርሕ ከምዘሎ ተፈሊጡ። ይኹን እምበር፡ ኣብ ወሰንቲ ክፍለሃገራት ዝተገብረ ዳህሳስ ክልቲኦም ተወዳደርቲ ዝተቐራረበ ደገፍ ከምዘለዎም'ዩ ዘርኢ። መረጻ ኣመሪካ፡ ትራምፕ ሰላማዊ ምስግጋር ስልጣን ከምዘይቕበል ኣፍሊጡ ማክኮኔል፡ ኣብ ኣመሪካ ግቡእ ምርኽኻብ ስልጣን ከምዝህሉ ተመባጺዑ ምንጪ ስእሊ, Reuters እቶም ዳህሳሳት ከምዝሕብርዎ፡ 1 ካብ 10 ኣመሪካውያን፡ ንመኖም ከምዘድምጹ ዛጊት ይወሰኑን ዘለዉ። ቀንዲ ፍጻሜታት ናይቲ ክትዕ ብሓፈሻ ክረአ እንከሎ፡ ኣብቲ 90 ደቒቕ ዝወሰደ ክትዕ ኣብቶም ኣገደስቲ ጉዳያት ዓᎁቕ ክትዕ ኣይተገብረሎምን። ኣብ ገለ እዋናት ንሓድሕዶም ክሰማምዑ'ውን ኣይከኣሉን ሰለስቲኦም ምስቲ ኣላዪ ናይቲ መድረኽ ዝዛረብሉ ህሞታት'ውን ነይሩ። እንተኾነ ግን፡ እቲ ቀንዲ ኣብ መንጎ ዝኣቱ ዝነበረ ትራምፕ ኮይኑ፡ 73 ግዜ ንባይደን ከቋርጾ ተሰሚዑ። በዚ ዝተቖጥዐ ባይደን ብወገኑ ባህሌላ (ክላውን) ክብል ንትራምፕ ኣጥቂዕዎ። ትራምፕ፡ ኣብተን ዝሓለፋ ዳርጋ ኣርባዕተ ዓመታት ተጓናጺፈዮ ዝበሎ ዓወታት ክጠቅስ'ኳ እንተፈተነ፡ ባይደን ነቲ ትራምፕ ዝንቀፈሉ ዘሎ ግብረመልሲ መንግስቲ ንለበዳ ኮሮናቫይረስ ድኹም ምዃኑ ብምጥቃስ፡ "ውጥን የብልካን" ክብል ነቒፍዎ። ፈላመይቲ ጸላም ኣመሪካዊት ሕጽይቲ ምኽትል ፕረዚደንት ኣሜሪካ ሃሪስ መን'ያ?
